Bilanțul vaccinării. Aproape 60.000 de persoane, vaccinate în ultimele 24 de ore. Câte reacții adverse au fost raportate.
Aproape 60.000 de persoane au fost vaccinate în ultimele 24 de ore. Au fost raportate 271 de reacții adverse, 19 de tip local, iar restul de tip general. De la începutul campaniei de vaccinare, au fost imunizate în România 1.531.482 persoane, din care 738.642 au primit ambele doze.
Aproape 60.000 de persoane au fost vaccinate în ultimele 24 de ore, perioadă în care au fost raportate 271 de reacții adverse, a anunțat marți Comitetul Național de Coordonare a Activității privind Vaccinarea împotriva Covid-19 (CNCAV).Potrivit CNCAV, din cele 59.984 de persoane vaccinate în ultimele 24 de ore, 44.299 au primit prima doză de vaccin, iar restul a doua doză. 40.789 de persoane au fost imunizate cu vaccin Pfizer, 12.132 cu Moderna și 7.063 cu AstraZeneca.De la începutul campaniei de vaccinare, au fost imunizate în România 1.531.482 persoane, din care 738.642 au primit ambele doze.În ultimele 24 de ore au fost înregistrate 271 de reacții adverse, 19 de tip local, iar restul de tip general.Din decembrie 2020, când a fost dat startul campaniei de vaccinare, au fost raportate 7.595 de reacții adverse, 4.139 după vaccinul Pfizer, 447 după Moderna și 3.009 după AstraZeneca.CNCAV precizează că 60 de reacții adverse sunt în curs de investigare.